Mākslīgā intelekta un sistēmu inženierijas katedra

Mākslīgā intelekta un sistēmu inženierijas katedra (MISIK) (agrāk — sistēmu teorijas un projektēšanas katedra — STPK) ir viena no jaunākām Rīgas Tehniskās Universitātes Datorzinātnes un informācijas tehnoloģijas fakultātes Lietišķo datorsistēmu institūta katedrām. Katedras galvenie darbības virzieni ir mākslīgais intelekts, sistēmu inženierija un to sarežģītu sistēmu projektēšana un analīze. Katedras dibinātāji darbojās mākslīgā intelekta un sarežģītu sistēmu pētījumu jomā jau no pagājušā gadsimta septiņdesmitajiem gadiem. Katedra oficiāli iesāka darbību 1994. gadā ar mērķi sagatavot profesionālus sistēmanalītiķus. 2014. gadā tā tika pārdevēta par Mākslīgā intelekta un sistēmu inženierijas katedru, nosaukumā atspoguļojot gadu gaitā par aktuālākajiem kļuvušos savas darbības virzienus. Katedras mērķis ir “nodrošināt kvalitatīvu studiju procesu un zinātniskos pētījumus mākslīgā intelekta un sistēmu inženierijas jomā”.Rīgas Tehniskā universitāte, Mākslīgā intelekta un sistēmu inženierijas katedra, Par mums , 2015. Kopš katedras dibināšanas tās vadītājs ir Dr.habil.sc.ing. Jānis Grundspeņķis.Mākslīgā intelekta un sistēmu inženierijas katedra, Personāls , 2015.

 Vēsture 
Sistēmu teorijas un projektēšanas katedra tika nodibināta 1994. gada 28. martā, kad RTU Senāts nolēma apvienot darbiniekus, kas nodarbojās ar sistēmu pētījumiem un projektēšanu. Katedras mērķis bija sagatavot sistēmanalītikas speciālistus, kā arī dot zināšanas par datu bāzu informācijas sistēmu un mākslīgā intelekta sistēmu veidošanu. No 1997. līdz 2003. gadam katedras nosaukums bija Sistēmu teorijas profesora grupa. Sākotnējo nosaukumu ar RTU Senāta lēmumu katedra atguva 2003. gadā,Juris Briedis, Ivars Knēts, Rūta Lapsa, Eduards Lapsa, "Augstākās tehniskās izglītības vēsture Latvijā 4. daļa", Rīgas Tehniskā Universitāte, 2002. gads, ISBN13 9789934101090. bet 2014. gadā tai tika piešķirts pašreizējais nosaukums — Mākslīgā intelekta un sistēmu inženierijas katedra, — un apstiprināts tās jaunais nolikums.Rīgas Tehniskā universitāte, Senāta sēde, 2014.

 Studiju programmas 
MISIK piedalās RTU Datorzinātnes un informācijas tehnoloģijas fakultātes (DITF) Lietišķo datorsistēmu institūta (LDI) studiju programmu īstenošanā koledžas, bakalaura un maģistra līmenī. MISIK personāls ir atbildīgs par savas sfēras studiju priekšmetiem visās DITF bakalaura programmās un piecās DITF maģistrantūras programmās, kā arī dažās citu fakultāšu maģistrantūras programmās. MISIK personāla vidū ir četri studiju programmu direktori, kuri rūpējas par studiju programmām “Datorsistēmas”, “Intelektuālās robotizētās sistēmas”,”Biznesa informātika” un “Finanšu pārvaldības informācijas sistēmas”.

 Bakalaura un koledžas līmeņa studiju programmas 
Pirmajā profesionālo studiju līmenī tiek īstenota programma “Datorsistēmas”, kas sagatavo speciālistus praktiskam darbam ar sarežģītiem programmatūras produktiem, kā arī datortehnikas programmatūras izstrādei.Rīgas Tehniskā universitāte, Datorsistēmas (Pirmā līmeņa profesionālo studiju programma), 2018.

Bakalaura akadēmisko studiju līmenī MISIK piedalās šādās studiju programmās.

 Programmā “Datorsistēmas” sagatavo speciālistus ar zināšanām programminženierijā, datorsistēmu izstrādē, sistēmu analīzē, datu bāzu pamattehnoloģijās un mākslīgā intelekta pamatos, kā arī speciālistus, kuri spēj demonstrēt sistēmisku domāšanu un/vai sistēmpieeju un piedalīties programmatūras izstrādes projektā, pildot dažādas lomas un ievērojot IT nozares standartus un profesionālo ētiku.Rīgas Tehniskā universitāte, Datorsistēmas (Bakalaura akadēmisko studiju programma), 2018.
 Programmā “Informācijas tehnoloģija” uzsvars ir uz studentu spējām izvēlēties, izveidot, integrēt, lietot, ieviest un uzturēt lietotājam piemērotus informācijas tehnoloģijas risinājumus uzņēmumu un organizāciju biznesa problēmu risināšanai.Rīgas Tehniskā universitāte, Informācijas tehnoloģija (Bakalaura akadēmisko studiju programma), 2018.
 Programmā “Intelektuālas robotizētas sistēmas” fokusējas uz tehniski un ekonomiski pamatotu robotizētu un intelektuālu sistēmu risinājumu izstrādi, kas veicina organizāciju darba ražīguma pieaugumu un izaugsmi.Rīgas Tehniskā universitāte, Intelektuālas robotizētas sistēmas (Bakalaura akadēmisko studiju programma), 2018.

Bakalaura profesionālo studiju līmenī MISIK piedalās šādās studiju programmās.

 Programmā “Datorsistēmas” tiek sagatavoti programmēšanas inženieri atbilstoši 5. kvalifikācijas līmeņa programmēšanas inženiera profesijas standartam profesionālai darbībai programminženierijas jomā ar zināšanām programmēšanas valodās, programmatūras izstrādes tehnoloģijās, datu struktūrās un algoritmos, programmatūras izstrādes projektu vadīšanā, datu bāzu pamattehnoloģijās, datorsistēmu uzbūvē un funkcionēšanā.Rīgas Tehniskā universitāte, Datorsistēmas (Bakalaura profesionālā studiju programma), 2018.
 Programmā “Finanšu inženierija” sagatavo speciālistus, kuri spēj izmantot jaunākos IT sasniegumus risinājumos, kas saistīti ar finansiālās darbības vadību, veikt biznesa procesu analīzi; analizēt, modelēt un prognozēt finanšu plūsmu; izmantojot IT, veikt vērtspapīru portfeļu un investīciju optimizēšanu; apzināt problēmas, formulēt mērķus, prognozēt to sasniegšanas ceļus un īstenot tos.Rīgas Tehniskā universitāte, Finanšu inženierija (Bakalaura profesionālā studiju programma), 2018.
 Programmā “Finanšu pārvaldības informācijas sistēmas” sagatavo programmēšanas inženierus ar zināšanām programmēšanas valodās, programmatūras izstrādes tehnoloģijās, datu struktūrās un algoritmos, programmatūras izstrādes projektu vadīšanā, datu bāzu pamattehnoloģijās, datorsistēmu uzbūvē un funkcionēšanā, kā arī ar konkurētspējīgām zināšanām, prasmēm un kompetenci finanšu vadības jomā, kas ļautu pretendēt uz starptautiski atzītas, t.sk. ar Scottish Qualifications Authority (SQA) sertifikātu apliecinātas, kvalifikācijas iegūšanu.Rīgas Tehniskā universitāte, Finanšu pārvaldības informācijas sistēmas (Bakalaura profesionālā studiju programma), 2018.

 Maģistrantūras studiju programmas 
MISIK piedalās vairāku maģistrantūras studiju programmu realizācijā. Studiju programmas tiek pasniegtas latviešu vai angļu valodā.Rīgas Tehniskā universitāte, ISSUU Buklets “Maģistrantūras studijas” , 2018. Savukārt maģistra akadēmisko studiju līmenī MISI piedalās šādās DITF studiju programmās.

 Programmas “Datorsistēmas” mērķis ir sagatavot speciālistus ar padziļinātām zināšanām datorzinātnē, programminženierijā un datorsistēmu izstrādāšanas teorijā, kā arī programmēšanas valodās un programmatūras izstrādes vidēs, kuri pārzina mākslīgā intelekta un datu bāzu jaunākās tehnoloģijas, kā arī spēj piedalīties programmatūras izstrādes projektā, pildot dažādus (tai skaitā vadītāja) amata pienākumus un ievērojot IT nozares standartus un profesionālo ētiku.Rīgas Tehniskā universitāte, Datorsistēmas (Maģistra akadēmisko studiju programma), 2018.

 Programmas “Intelektuālas robotizētas sistēmas” mērķis ir sagatavot speciālistus, kurus raksturo spēja domāt sistemātiski, analizēt, izstrādāt un ieviest tehniski un ekonomiski pamatotus robotizētu un intelektuālu sistēmu risinājumus, kas veicina šos risinājumus izmantojošo organizāciju darba ražīguma pieaugumu un izaugsmi.Rīgas Tehniskā universitāte, Intelektuālas robotizētas sistēmas (Maģistra akadēmisko studiju programma), 2018.

 Programmas “Biznesa informātika” mērķis ir sagatavot sistēmiski un inženierzinātniski domāt un darboties spējīgus speciālistus, kas prot izmantot, piemeklēt, izstrādāt un ieviest informācijas un komunikācijas tehnoloģijā sakņotus biznesa attīstību veicinošus risinājumus, projektēt organizāciju iekšējās un starporganizāciju informācijas sistēmas.Rīgas Tehniskā universitāte, Biznesa informātika (Maģistra akadēmisko studiju programma), 2018.

 Programmas “Loģistikas sistēmu un piegādes ķēdes vadība” mērķis ir sagatavot augstas kvalifikācijas speciālistus, kas izprot un spēj implementēt loģistikas sistēmu tehnoloģijas, identificēt, analizēt un risināt problēmas loģistikas sistēmu un piegādes ķēžu jomā, kuras saistītas ar loģistikas sistēmu un piegādes ķēžu projektēšanu, ieviešanu, ekspluatāciju un vadīšanu, tai skaitā loģistikas informācijas tehnoloģiju un sistēmu jomā.Rīgas Tehniskā universitāte, Loģistikas sistēmu un piegādes ķēdes vadība (Maģistra akadēmisko studiju programma), 2018.

 Programmas “Finanšu inženiermatemātika” mērķis ir sniegt dziļas zināšanas matemātikā, finanšu un aktuārtehnoloģiju jomās.Rīgas Tehniskā universitāte, Finanšu inženiermatemātika (Maģistra akadēmisko studiju programma), 2018.

Maģistra profesionālo studiju līmenī MISIK piedalās studiju programmas datorsistēmas realizācijā.

 Programmas “Datorsistēmas“ mērķis ir sagatavot speciālistus ar padziļinātām zināšanām un prasmēm datorzinātnē, programminženierijā, sistēmu analīzē, datorsistēmu izstrādē, datu bāzu tehnoloģijās, programmēšanas valodās, programmatūras izstrādes vidēs, kā arī ar spējām piedalīties programmatūras izstrādes projektā, pildot dažādu amatu (tai skaitā vadītāja) pienākumus, ievērojot IT nozares standartus un profesionālo ētiku.Rīgas Tehniskā universitāte, Datorsistēmas (Maģistra profesionālā studiju programma), 2018.

 Doktorantu studiju programmas 

Doktorantu studijās MISIK piedalās programmā “Datorsistēmas”, kur mērķis ir sagatavot speciālistus patstāvīgam zinātniskam un pedagoģiskam darbam universitātē informātikas un datortehnoloģiju nozares sistēmu analīzes, modelēšanas un projektēšanas apakšnozarē, kā arī nodrošināt zināšanas un prasmes tehniski sarežģītu projektu realizēšanai gan kā projektu vadītājiem, gan kā dalībniekiem.Rīgas Tehniskā universitāte, Studiju programma “Datorsistēmas”, (Dokturantu studiju programma “Datorsistēmas”), 2019.

 Personāls 
Mākslīgā intelekta un sistēmu inženierijas katedras vadītājs ir Jānis Grundspeņkis — latviešu datorzinātnieks, Latvijas Zinātņu akadēmijas īstenais loceklis un vairāk nekā 140 zinātnisko rakstu autors. 2012. gadā J. Grundspeņkis saņēma Latvijas Zinātņu akadēmijas Eižena Āriņa balvu.

Katedrā strādā vairāk nekā 40 akadēmiskie darbinieki: profesori, asociētie profesori, docenti, lektoriRīgas Tehniskā universitāte, Mākslīgā intelekta un sistēmu inženierijas katedra, Lektori , 2015. Skatīts 2019. gada 14. martā., vadošie pētniekiRīgas Tehniskā universitāte, Mākslīgā intelekta un sistēmu inženierijas katedra, Vadošie pētnieki , 2015. Skatīts 2019. gada 14. martā., pētnieki un zinātniskie asistentiRīgas Tehniskā universitāte, Mākslīgā intelekta un sistēmu inženierijas katedra, Zinātniskie asistenti , 2015. Skatīts 2019. gada 14. martā.. MISIK veic zinātnisko darbu arī vairāki doktoranti.Rīgas Tehniskā universitāte, Mākslīgā intelekta un sistēmu inženierijas katedra, Doktoranti , 2015. Skatīts 2019. gada 14. martā.

 Zinātniskā darbība 

 Pētījuma virzieni 
Mākslīgā intelekta un sistēmu inženierijas katedra ir sadalīta trīs pētījuma virzienos — mākslīgais intelekts un sistēmu teorija, sistēmu analīze un biznesa informātika un datu bāzes tehnoloģijas.

Mākslīgais intelekts un sistēmu teorija iedalās vairākas apakš kategorijās, kas sevī ietver — robotus un autonomas sistēmas, intelektuālus aģentus, sarežģītas sistēmas un struktūrmodelēšanuRīgas Tehniskā universitāte, Kursu katalogs: Struktūrmodelēšana , “Ļauj modelēt sarežģītas sistēmas nepilnīgas informācijas apstākļos.”., mašīnmācību, ekspertu sistēmas un semantisko tīmekli, sociālos tīklus, ontoloģijas un jēdzienu kartes.

Informācijas sistēmu projektēšana, kura mērķis ir informācijas sistēmu inženierija iedalās vairākās apakš kategorijās — augsta līmeņa analītika un drošības analītika, biznesa un sistēmu analīze, informācijas sistēmu izmaiņu vadībā, laika aspektu modelēšanu, nestrukturētas informācijas apstrāde un integrācija un monitorings.

Datu bāzu tehnoloģijās tiek pētītas jaunākās tehnoloģijas un jaunākie pielietošanas rīki.

 Projekti 
RTU Mākslīgā intelekta un sistēmu inženierijas katedra iesaistās vairākos projektos. Zemāk ir minēti spožākie projekti, kuros katedra ir iesaistījusies, no kuriem lielāka daļa jau ir pabeigti.

 Izkliedēta heterogēnu karšu apvienošana daudzu robotu sistēmās.Rīgas Tehniskā universitāte, Mākslīgā intelekta un sistēmu inženierijas katedra, IZKLIEDĒTA HETEROGĒNU KARŠU APVIENOŠANA DAUDZU ROBOTU SISTĒMĀS . Skatīts 2019. gadā 15. martā.
 Organizācijas biznesa procesus reglamentējošo normatīvo dokumentu automatizētas analīzes un atbilstības uzturēšanas iespēju izpēte.Rīgas Tehniskā universitāte, Mākslīgā intelekta un sistēmu inženierijas katedra, ORGANIZĀCIJAS BIZNESA PROCESUS REGLAMENTĒJOŠO NORMATĪVO DOKUMENTU AUTOMATIZĒTAS ANALĪZES UN ATBILSTĪBAS UZTURĒŠANAS IESPĒJU IZPĒTE . Skatīts 2019. gadā 15. martā.
 Servisu konfigurācijas pārvaldības tehnoloģijas.Rīgas Tehniskā universitāte, Mākslīgā intelekta un sistēmu inženierijas katedra, SERVISU KONFIGURĀCIJAS PĀRVALDĪBAS TEHNOLOĢIJAS . Skatīts 2019. gadā 15. martā.
 Uz ontoloģijām balstītas tīmekļa videi pielāgotas zināšanu inženierijas tehnoloģijas.Rīgas Tehniskā universitāte, Mākslīgā intelekta un sistēmu inženierijas katedra, UZ ONTOLOĢIJĀM BALSTĪTAS TĪMEKĻA VIDEI PIELĀGOTAS ZINĀŠANU INŽENIERIJAS TEHNOLOĢIJAS . Skatīts 2019. gadā 15. martā.
 Procesu vadības ieviešana vēsturiskajās sistēmās un pārsistēmās.Rīgas Tehniskā universitāte, Mākslīgā intelekta un sistēmu inženierijas katedra, PROCESU VADĪBAS IEVIEŠANA VĒSTURISKAJĀS SISTĒMĀS UN PĀRSISTĒMĀS . Skatīts 2019. gadā 15. martā.

 Viedu daudzvalodu e-mācību materiālu veidošanas metožu un algoritmu izstrāde.Rīgas Tehniskā universitāte, Mākslīgā intelekta un sistēmu inženierijas katedra, VIEDU DAUDZVALODU E-MĀCĪBU MATERIĀLU VEIDOŠANAS METOŽU UN ALGORITMU IZSTRĀDE. Skatīts 2019. gadā 15. martā.
 Daudzu robotu telpu uzkopšanas sistēmas.Rīgas Tehniskā universitāte, Mākslīgā intelekta un sistēmu inženierijas katedra, DAUDZU ROBOTU TELPU UZKOPŠANAS SISTĒMAS . Skatīts 2019. gadā 15. martā.
 Struktūrmodelēšanā sakņota programmatūras rīka prototipa izstrāde industriālās kontroles sistēmu analīzei.Rīgas Tehniskā universitāte, Mākslīgā intelekta un sistēmu inženierijas katedra, STRUKTŪRMODELĒŠANĀ SAKŅOTA PROGRAMMATŪRAS RĪKA PROTOTIPA IZSTRĀDE INDUSTRIĀLĀS KONTROLES SISTĒMU ANALĪZEI . Skatīts 2019. gadā 15. martā.
 IKT pārneses koncepcija Eiropas pētīšanas rezultātu adaptācijai un izplatīšanai vidusāzijas valstīs.Rīgas Tehniskā universitāte, Mākslīgā intelekta un sistēmu inženierijas katedra, IKT PĀRNESES KONCEPCIJA EIROPAS PĒTĪŠANAS REZULTĀTU ADAPTĀCIJAI UN IZPLATĪŠANAI VIDUSĀZIJAS VALSTĪS . Skatīts 2019. gadā 15. martā.
 Modeļu un metožu izstrāde lietišķai intelektuālai programmatūrai pamatojoties uz izkliedētu mākslīgo intelektu, zināšanu pārvaldību un progresīvām tīmekļa tehnoloģijām.Rīgas Tehniskā universitāte, Mākslīgā intelekta un sistēmu inženierijas katedra, MODEĻU UN METOŽU IZSTRĀDE LIETIŠĶAI INTELEKTUĀLAI PROGRAMMATŪRAI PAMATOJOTIES UZ IZKLIEDĒTU MĀKSLĪGO INTELEKTU, ZINĀŠANU PĀRVALDĪBU UN PROGRESĪVĀM TĪMEKĻA TEHNOLOĢIJĀM. Skatīts 2019. gadā 15. martā.
 Intelektuālajos aģentos, modelēšanā un tīmekļa tehnoloģijās sakņotas apdrošināšanas izkliedētas programmatūras izstrāde.Rīgas Tehniskā universitāte, Mākslīgā intelekta un sistēmu inženierijas katedra, INTELEKTUĀLAJOS AĢENTOS, MODELĒŠANĀ UN TĪMEKĻA TEHNOLOĢIJĀS SAKŅOTAS APDROŠINĀŠANAS IZKLIEDĒTAS PROGRAMMATŪRAS IZSTRĀDE . Skatīts 2019. gadā 15. martā.
 Daudzaģentu robotizētas intelektuālas sistēmas tehnoloģijas izstrāde.Rīgas Tehniskā universitāte, Mākslīgā intelekta un sistēmu inženierijas katedra, DAUDZAĢENTU ROBOTIZĒTAS INTELEKTUĀLAS SISTĒMAS TEHNOLOĢIJAS IZSTRĀDE . Skatīts 2019. gadā 15. martā
 Astoņu riteņu augsti mobilā robotizētā platforma “AGR8”.Rīgas Tehniskā universitāte, PDF arhīvs — RTU izgatavots robots popularizēs Rīgu un Latviju aiz valsts robežām, 2014.

 Sasniegumi un apbalvojumi 
RTU Mākslīgā intelekta un sistēmu inženierijas katedra ir pārstāvētā vairākos valsts un Eiropas mēroga apbalvojumos. Par katedras piederošiem sasniegumiem uzskata katedras pārstāvju sasniegumus un katedras saistītu studentu sasniegumus.
Apbalvojums, sasniegumsApbalvojuma / sasnieguma aprakstsLatvijas labākie maģistra darbi 2010. gadāPar labāko maģistra darbu 2010. gadā atzīts RTU studenta darbs «Modālās loģikas lietojumu analīze intelektuāliem aģentiem».Rīgas Tehniskā universitāte, PDF arhīvs — RTU studenti — labākie datorikas maģistra darbu autori, 2010.Latvijas labākie maģistra darbi 2015. gadāPirmo vietu kā labākais 2015. gada maģistra darbs tika apbalvots maģistra darbs “Aktīvie infrasarkanie marķieri paplašinātajai un virtuālajai realitātei”. Šo darbu izstrādāja DITF maģistrantūras students.Latvijas universitāte, ZIBIT , 2015.

Autors pētījumā piedāvā inovatīvu sistēmu un algoritmus, lai nodrošinātu cilvēkam neredzamu objektu noteikšanu, izmantojot Oculus Rift iekārtu. Darba mērķis bija izveidot datorsistēmu, kura nodrošina, ka tās lietotāks var manipulēt ar fiziskiem objektiem virtuālajā un paplašinātajā realitātē, izmantojot infrasarkano marķieru sistēmu.2010. gada ICAART (no International conference on Agents and Artificial Intelligence) Best Paper Award2010. gada internacionālajā konferencē par aģentiem un mākslīgo intelektu jeb ICAART (no International conference on Agents and Artificial Intelligence) divi DITF fakultātes pārstāvji saņēma labākā pētījumā apbalvojumu (Best Paper Award) par savu izstrādāto pētījumu, kura nosaukums ir “MIPITS — An Agent based Intelligent Tutoring System”.Rīgas Tehniskā universitāte, Arhīvs, 2019.A/S Exigen Services Latvia un Latvijas Izglītības fonda valsts konkurssValsts konkursā, kuru organizēja a/s Exigen Services Latvia un Latvijas Izglītības fonds. Students ir ieguvis veicināšanas balvu ar bakalaura darbu “Tīmekļa servisa un aģentu lietojumi”.CompSysTech’10 Crystal Cube AwardInternacionālajā zinātnes konferencē CompSysTech’10 tika saņemts diploms, kas apstiprina to ka trīs DITF fakultātes pārstāvji saņēmuši Cystal Cube apbalvojumu kā autori un prezentētāji pētījumam “Development of the Scoring Mechanism fro the Concept Map Bassed Intelligent Knowladge Assessment System”. Konferences norise 2010. gada jūnijā, Bulgārijā.

 Informācijas avoti 

Kategorija:Rīgas Tehniskā universitāte